Document ID: 32004R1785

UREDBA (EGS, EURATOM) SVETA št. 1785/2004
z dne 5. oktobra 2004
o določitvi korekcijskih faktorjev, ki se uporabljajo od 1. januarja 2004 za plačila uradnikov Evropskih skupnosti, napotenih v tretje države
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju kadrovskih predpisov Evropskih skupnosti in pogojev za zaposlitev, ki se uporabljajo za druge uslužbence teh skupnosti, določenih z uredbo (EGS, Euratom, ESPJ) št. 259/68 (1), zlasti člena 13(1) njene Priloge X,
ob upoštevanju predloga Komisije,
ob upoštevanju naslednjega:
(1)
Treba je upoštevati spremembe življenjskih stroškov v državah zunaj Skupnosti in zato določiti korekcijske faktorje, ki se od 1. januarja 2004 dalje uporabljajo za plačila uradnikov, napotenih v tretje države, ki se izplačajo v valuti njihove države napotitve.
(2)
Korekcijski faktorji, ki so bili uporabljeni pri plačilu na podlagi (ES, Euratom) št. 64/2004 (2) o določitvi korekcijskih faktorjev, ki se uporabljajo 1. julija 2003, lahko imajo za posledico pozitivne ali negativne prilagoditve prejemkov z učinkom za nazaj.
(3)
Treba je predvideti naknadno doplačilo, če se zaradi novih korekcijskih faktorjev plačila zvišajo.
(4)
Treba je predvideti povračilo preveč izplačanih zneskov za obdobje med 1. januarjem 2004 in začetkom veljavnosti te uredbe, če se zaradi novih korekcijskih faktorjev znižajo plačila.
(5)
Treba je predvideti, da bo morebitno povračilo možno za obdobje največ šestih mesecev pred sklepom o določitvi in da se bodo njeni učinki lahko razporedili na obdobje največ dvanajst mesecev od dne tega sklepa, podobno kot je predvideno za korekcijske faktorje, ki se uporabljajo znotraj Skupnosti za plačila in pokojnine uradnikov in drugih uslužbencev Evropskih skupnosti -
SPREJEL NASLEDNJO UREDBO:
Člen 1
Korekcijski faktorji, ki se uporabljajo za plačila uradnikov Evropskih skupnosti, napotenih v tretje države, v valuti države napotitve, so določeni v prilogi in se uveljavijo s 1. januarjem 2004.
Menjalni tečaji, ki se uporabljajo za izračun teh plačil, so tisti, ki se uporabljajo pri izvrševanju splošnega proračuna Evropske unije za mesec pred datumom iz prvega pododstavka.
Člen 2
1. Institucije izvedejo retroaktivna plačila, če se plačila zvišajo zaradi korekcijskih faktorjev, ki so določeni v prilogi.
2. Institucije izvedejo negativne retroaktivne prilagoditve plačil v primeru da se plačila znižajo zaradi korekcijskih faktorjev, ki so določeni v prilogi, za obdobje med 1. januarjem 2004 in začetkom veljavnosti te uredbe.
Retroaktivne prilagoditve, ki pomenijo vračilo preveč prejetega, so možne za obdobje največ šest mesecev pred datumom začetka veljavnosti te uredbe. Izterjava se lahko razporedi na obdobje največ dvanajst mesecev po istem datumu.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. oktobra 2004

Labels: 10
9
5
15